text: Nú er báturin pakkaður inn í ein segldúk.
text: #000004
text: Fólk flest halda óivað, at her er steðgur komin í. Fyri tann sum ikki fer nærri at kanna, er tað tað mest sannlíka, men so er ikki. Dagliga verður arbeitt uppá bátin Erlu, sum heilt vist skrivar søgu í hesum døgum. Hetta er uttan iva seinasta timburskúta sum verður gjørd so grundleggjandi í stand her í Fuglafirði.
text: #000006
text: Magnus hevur sett sær sum mál at gera bátin í stand, soleiðis at hann einaferð kann sigla um firðir og sund við hesi komandi snotiligu skútu. Meinbogar hava verið á vegnum, soleiðis at tíðarætlanin ikki helt. Stormur seinasta vetur tók yvirtromina, men tíbetur hendi ikki annar skaði av tí enn, at Erla misti tak yvir høvdið.
text: #000007
text: Nú er aftur turt og gott at arbeiða. Ein av Føroya seinastu skipstimbrarum, Eli Joensen úr Leirvík , stendur her í djúpum tonkum og leggur eina ál afturat meistaraverkinum. Vinkul og vatirpas verður ikki brúkt í skipasmíði. Skipasmíð er í verðuleikanum satt listahandverk.
text: #000008
text: Í dag verða skip ikki bygd í timbur. Tað er plastikk og jarn sum eru einaráðandi – timburskip er søga. Timburskipini hava tó nakað yvir sær sum jarn og plastikk ikki kunnu breggja sær av, tey anga av sál og yndi. Jarn og plastikk angar av køldum profitti við ongari sál.
text: #000011
text: Stórfingin konsert í Fuglafjarðar Kirkju
text: #000012
text: Almenn móttøka í Gøtu skúla
text: #000013